cyanic-selkie/wikianc huggingface dataset:
কুমারঘাট রেলওয়ে স্টেশন
আরো দেখুন
বাংলাদেশের রেলওয়ে স্টেশনের তালিকা
ডিজনি চ্যানেল (স্পেন)
ইতিহাস
২০১০ সালের ১ মেতে ডিজনি চ্যানেল স্পেন ১৬:৯ ওয়াইডস্ক্রিনে সম্প্রচার করা শুরু করে। ২০১১ সালের ২০ জুনে ডিজনি চ্যানেল এর অ্যাপ লোগো ব্যবহার করা শুরু করে, সাথে এর ওয়েবসাইটটির পরিবর্তন হয়। ২০১২ সালে ডিজনি রিপ্লে নামের একটি সার্ভিস চালু হয়, যাতে ডিজনির ধারাবাহিকের পুরো পর্বসমূহ দেখা যায়। ২০১৩ সালের ১০ জুনে ফিনিয়েস ও ফার্ব এর পর্ব "নট মাই প্রবলেম" সার্ভিসে প্রথম প্রচারিত হয়। ২০১৩ সালের নভেম্বরে অন্যান্য ইউরোপীয় ডিজনি চ্যানেলের সাথে এর ওয়েবসাইটটি আবারও পরিবর্তন হয়।
বাংলাদেশে মালয়েশিয়ার হাইকমিশনারদের তালিকা
গণপ্রজাতন্ত্রী বাংলাদেশে মালয়েশিয়ার হাইকমিশনার হলেন বাংলাদেশে মালয়েশিয়ার কূটনৈতিক মিশনের প্রধান। পদটিতে একজন রাষ্ট্রদূত এক্সট্রাঅর্ডিনারি এবং প্লেনিপোটেনশিয়ারির পদমর্যাদা রয়েছে এবং এটি মালয়েশিয়ার হাই কমিশন, ঢাকায় অবস্থিত।
পি/২০১৩ পি৫
পি/২০১৩ পি৫ (P/2013 P5) ২০১৩ খ্রিষ্টাব্দের ২৭শে আগস্ট প্যানোরামিক সার্ভে টেলিস্কোপ অ্যান্ড র‍্যাপিড রেসপন্স সিস্টেম দ্বারা আবিষ্কৃত একটি গ্রহাণু বিশেষ।
লেজ
হাবল স্পেস টেলিস্কোপ দ্বারা ২০১৩ খ্রিষ্টাব্দের ১০ই সেপ্টেম্বর পর্যবেক্ষণ করে বোঝা যায়, এই গ্রহাণুতে ধুমকেতুর মতো ছয়টি লেজ রয়েছে। এই লেজগুলি পর্যবেক্ষণ করে ধারণা করা হয়েছে, যে গ্রহাণুটি প্রচন্ড গতিতে নিজের অক্ষের চারিদিকে ঘূর্ণায়মান বলে সেটি থেকে তীব্র গতিতে পদার্থের নিক্ষেপ ঘটে চলেছে। জার্মানীর ম্যাক্স প্ল্যাঙ্ক ইনস্টিটিউট ফর সোসাল সায়েন্স প্রতিষ্ঠানের গবেষক জেসিকা আগরওয়ালের তৈরী করা গ্রহাণুটির ত্রিমাত্রিক অবয়ব থেকে বোঝা যায়, যে লেজগুলি পরপর পর্যায়কালীন ভাবে ঘটে যাওয়া পদার্থ নিক্ষেপণের ফলে তৈরী হয়েছে। এই নিক্ষিপ্ত পদার্থগুলি সূর্যের তাপীয় শক্তির প্রভাবে বাষ্পে পরিণত হয়ে চলেছে।
বৈশিষ্ট্য
এই গ্রহাণুটির ব্যাসার্ধ প্রায় প্যানোরামিক সার্ভে টেলিস্কোপ অ্যান্ড র‍্যাপিড রেসপন্স সিস্টেম দ্বারা ধৃত গ্রহাণুটির চিত্র থেকে এই গ্রহাণুর অদ্ভুত রকমের বৈশিষ্ট্য নজরে আসে। অন্যান্য গ্রহাণুর মতো এই গ্রহাণুটি আলোর ক্ষুদ্র বিন্দু হিসেবে নজরে না এসে একটি আবছা বস্তু হিসেবে ধরা পড়ে।
আব্দুর রাজ্জাক (রাজনীতিবিদ)
জন্ম ও শিক্ষা
রাজনীতিবিদ আব্দুর রাজ্জাক শরীয়তপুর জেলার ডামুড্যা উপজেলার দক্ষিণ ডামুড্যা গ্রামে ১৯৪২ সালের ১ আগস্ট জন্মগ্রহণ করেন। তার পিতার নাম ইমাম উদ্দিন এবং মাতার নাম বেগম আকফাতুন্নেছা। তিনি ১৯৫৮ সালে ডামুড্যা মুসলিম উচ্চ বিদ্যালয় থেকে এসএসসি এবং ১৯৬০ সালে ঢাকা কলেজ থেকে এইচএসসি পাস করেন। এরপর তিনি ঢাকা বিশ্ববিদ্যালয়ে রাষ্ট্রবিজ্ঞান বিষয়ে ভর্তি হন। তিনি ১৯৬৪ সালে রাষ্ট্রবিজ্ঞানে অনার্স এবং পরে মাস্টার্স পাস করেন। এরপর তিনি এলএলবি পাস করেন এবং ১৯৭৩ সালে আইনজীবী হিসেবে বার কাউন্সিল’র নিবন্ধিত হন।
ছাত্ররাজনীতি
আব্দুর রাজ্জাকের রাজনৈতিক জীবন শুরু হয় ছাত্ররাজনীতির মধ্য দিয়ে। তিনি ১৯৬০-৬২ সালে পূর্ব পাকিস্তান ছাত্রলীগের কেন্দ্রীয় কমিটির সদস্য ছিলেন। ১৯৬২-৬৩ সালে ঢাকা বিশ্ববিদ্যালয়ের ফজলুল হক হল ছাত্র-ছাত্রী সংসদের নির্বাচনে বিনা প্রতিদ্বন্দ্ব্বিতায় সহ-সাধারণ সম্পাদক নির্বাচিত হন। তিনি ১৯৭০ সালের নির্বাচনে প্রাদেশিক পরিষদের সদস্য নির্বাচিত হন। ১৯৬৩-৬৫ সাল পর্যন্ত তিনি ছাত্রলীগের সহঃ-সাধারণ সম্পাদকের দায়িত্ব পালন করেন। এই সময়ই তিনি ঢাকা বিশ্ববিদ্যালয়ের ফজলুল হক হলের সাধারণ সম্পাদক নির্বাচিত হন। ১৯৬৫ থেকে ১৯৬৭ সাল পর্যন্ত তিনি পর পর দুই বার ছাত্রলীগের সাধারণ সম্পাদক নির্বাচিত হন। ১৯৬৯ থেকে ’৭২ সাল পর্যন্ত তিনি আওয়ামী লীগের স্বেচ্ছাসেবক বিভাগের প্রধান ছিলেন।
রাজনৈতিক জীবন
পাকিস্তান আমলে আইয়ুব খানের শাসনামলে ১৯৬৪ সালে প্রথম তিনি গ্রেপ্তার হন এবং ’৬৫ সাল পর্যন্ত জেল খাটেন। কারাগার থেকেই মাস্টার্স পরীক্ষায় অংশগ্রহণ করেন। এরপর ৬ দফা আন্দোলন করতে গিয়ে ১৯৬৭ সাল থেকে ’৬৯ সাল পর্যন্ত তিনি কারারুদ্ধ ছিলেন।
স্বাধীনতা পরবর্তী রাজনীতি
১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন ফরিদপুর-১৬ আসন থেকে সংসদ সদস্য নির্বাচিত হন। ১৯৯১ সালের পঞ্চম, ১২ জুন ১৯৯৬ সালের সপ্তম ২০০১ সালের অষ্টম ও ২০০৮ সালের নবম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে শরীয়তপুর-৩ (ডামুড্যা-গোসাইরহাট) আসন থেকে সংসদ সদস্য নির্বাচিত হন।
বাকশাল
১৯৭৫ খ্রিষ্টাব্দে দেশে সকল রাজনৈতিক দল নিষিদ্ধ করে বাকশাল গঠন করা হয়। আব্দুর রাজ্জাক ১৯৭৫ থেকে থেকে ১৯৭৮ পর্যন্ত তিনি বাকশালের সম্পাদক ছিলেন। ইতোমধ্যে জেনারেল জিয়াউর রহমান দেশে বহুদলীয় রাজনীতি পুনঃপ্রবর্তন করলে আওয়ামী লীগ পুনগর্ঠিত হয় এবং ১৯৭৮ থেকে ১৯৮১ খ্রিষ্টাব্দ পর্যন্ত আব্দুর রাজ্জাক আওয়ামী লীগের সাধারণ সম্পাদকের দায়িত্ব পালন করেন। এরপর ১৯৮৩ খ্রিষ্টাব্দে তিনি উদ্যোগী হয়ে পুনরায় বাকশাল রাজ্জাক গঠন করেন এবং ১৯৯১ খ্রিষ্টাব্দ পর্যন্ত তিনি এই বাকশালের সাধারণ সম্পাদক ছিলেন। ১৯৯১ খ্রিষ্টাব্দে এরশাদের পতনের পর তিনি বাকশাল বিলুপ্ত করে তিনি আওয়ামী লীগে ফিরে আসেন।
মন্ত্রিসভা সদস্য
১৯৯৬ সালে আওয়ামী লীগ ক্ষমতায় আসার পর আব্দুর রাজ্জাক পানিসম্পদ মন্ত্রণালয়ে মন্ত্রীর দায়িত্ব পালন করেন। তিনি পানিসম্পদমন্ত্রী থাকাকালে ১৯৯৬ সালের ১২ ই ডিসেম্বর ভারতের সঙ্গে বাংলাদেশের ঐতিহাসিক গঙ্গার পানি বণ্টন চুক্তি স্বাক্ষরিত হয়। জাতীয় সংসদে পানিসম্পদ মন্ত্রণালয় সংক্রান্ত সংসদীয় স্থায়ী কমিটির সভাপতি আব্দুর রাজ্জাকের নেতৃত্বে ২০০৯ সালের জুলাই-আগস্টে একটি সংসদীয় প্রতিনিধি দল ভারতে টিপাইমুখ বাঁধ প্রকল্প পরিদর্শন করে।
দেহাবসান
২০১১ খ্রিষ্টাব্দের ২৩ ডিসেম্বর তার মৃত্যু হয়। মৃত্যুর আগে তিনি লন্ডনের কিংস হসপিটালে লাইফ সাপোর্টে চিকিৎসাধীন ছিলেন। ডাক্তারদের পরামর্শে লাইফ সাপোর্ট খুলে নেয়ার পর ২৩ ডিসেম্বর শুক্রবার বাংলাদেশ সময় রাত ৯টা ৫০ মিনিটে তাকে মৃত বলে ঘোষণা করা হয়। তার বয়স হয়েছিলো ৬৯ বছর। মৃত্যুকালে তিনি রেখে যান স্ত্রী ফরিদা রাজ্জাক এবং দুই পুত্র নাহিম রাজ্জাক ও ফাহিম রাজ্জাক। ২৫ ডিসেম্বর দুপুর সোয়া ১২টায় বাংলাদেশ বিমানের বিশেষ ফ্লাইটে লন্ডন থেকে ঢাকায় নিয়ে আসা হয় আবদুর রাজ্জাকের মরদেহ। অতপর সেখান থেকে নেওয়া হয় তার গুলশান বাসভবনে। প্রথম নামাজে জানাজা বেলা ৩টার পর পরই জাতীয় সংসদের দক্ষিণ প্লাজায় অনুষ্ঠিত হওয়ার পরে আবদুর রাজ্জাকের দ্বিতীয় নামাজে জানাজা জাতীয় ঈদগাহ ময়দানে অনুষ্ঠিত হয়। ২৬ ডিসেম্বর ১০টায় হেলিকপ্টারযোগে আবদুর রাজ্জাকের মরদেহ তার জন্মস্থান শরীয়তপুরের ডামুড্যায় নেওয়া হয়। সেখানে তৃতীয় জানাজা অনুষ্ঠানের পর ঢাকায় ফিরিয়ে নিয়ে এসে বনানী কবরস্থানে দাফন করা হয়।
রাহিজা খানম ঝুনু
রাহিজা খানম ঝুনু (২১ জুন ১৯৪৩ - ২৬ নভেম্বর ২০১৭) ছিলেন একজন বাংলাদেশী নৃত্যশিল্পী ও নৃত্যশিক্ষক। তিনি বুলবুল ললিতকলা একাডেমিতে নৃত্যশিক্ষক এবং বাংলাদেশ নৃত্যশিল্পী সংস্থার সভাপতির দায়িত্ব পালন করেছেন। নৃত্যকলায় অবদানের জন্য বাংলাদেশ সরকার তাকে ১৯৯০ সালে একুশে পদকে ভূষিত করে।
প্রারম্ভিক জীবন
ঝুনু ১৯৪৩ সালের ২১ জুন তৎকালীন পূর্ব বাংলার (বর্তমান বাংলাদেশ) মানিকগঞ্জ জেলায় এক শিক্ষিত ও সম্ভ্রান্ত মুসলমান পরিবারে জন্মগ্রহণ করেন। তার পিতা আবু মোহাম্মদ আবদুল্লাহ খান ছিলেন একজন পুলিশ অফিসার এবং মাতা সফরুন নেছা। ঝুনু ছোটবেলায় কলের গান বাজিয়ে বাড়িতে নাচতেন। তার বাবা এতে খুশি হয়ে তাকে গেন্ডারিয়া বালিকা বিদ্যালয়ে (মনিজা রহমান গার্লস স্কুল) ভর্তি করান। যেখানে তিনি পড়াশুনার পাশাপাশি নাচ ও গান শিখেন। স্কুলের প্রধান শিক্ষিক বাসন্তী গুহঠাকুরতা প্রতি বছর স্কুলে নাচ ও গানে প্রতিযোগিতার আয়োজন করতেন। তিনি ছিলেন বাংলাদেশের স্বাধীনতা যুদ্ধ সময়কালে শহীদ বুদ্ধিজীবী জ্যোতির্ময় গুহঠাকুরতার স্ত্রী। ১৯৫৫ সালে ঝুনু পঞ্চম শ্রেণিতে পড়াকালীন বাসন্তী গুহ "ঘুমন্ত রাজকন্যা" নামে একটি নৃত্যনাট্য মঞ্চস্থ করেন। এতে ঝুনু একটি পুরুষ চরিত্রে নাচে অংশগ্রহণ করেন। এই নৃত্যনাট্যের নৃত্য পরিচালক ছিলেন অজিত সান্ন্যাল। তিনি ঝুনুর পিতাকে বলেন তাকে বুলবুল ললিতকলা একাডেমিতে ভর্তি করতে। ১৯৫৬ সালে ঝুনু নৃত্যে তালিম নিতে বাফায় ভর্তি হন। তিনি ছিলেন বাফার প্রথম ব্যাচের শিক্ষার্থী। তার সাথে তার ভাই মোজাম্মেল হোসেন সেতার, বোন রুনু রবীন্দ্র সঙ্গীত এবং নীনা ধ্রুপদী সঙ্গীত বিভাগে ভর্তি হন।
কর্মজীবন
ঝুনু বুলবুল ললিতকলা একাডেমিতে ভর্তি হওয়ার পর বেশ কয়েকটি নৃত্যনাট্যে অংশগ্রহণ করেন। বাফায় ভর্তির পরের বছর ১৯৫৭ সালের জানুয়ারি মাসে তিনি বাফার নিউ পিকচার হাউসে মঞ্চস্থ রবীন্দ্রনাথ ঠাকুরের নৃত্যনাট্য চন্ডালিকায় চুড়িওয়ালা চরিত্রে অংশগ্রহণ করেন। ১৯৫৮ সালে জি এ মান্নান বাফায় নৃত্যশিক্ষক হিসেবে যোগ দেন এবং পল্লীকবি জসীম উদ্‌দীনের নকশী কাঁথার মাঠ মঞ্চস্থ করার সিদ্ধান্ত নেন। ঝুনু এই নৃত্যনাট্যে সাজু চরিত্রে এবং জি এ মান্নান রূপাই চরিত্রে অংশগ্রহণ করেন। তিনমাস ব্যাপী অনুশীলনের পর নৃত্যনাট্যটি ইস্কান্দার মির্জা হলে (বর্তমান ইঞ্জিনিয়ারিং ইনস্টিটিউট) মঞ্চস্থ হলে এর পরিচালক এবং অংশগ্রহণকারীদের খ্যাতি ছড়িয়ে পড়ে। এই সাফল্যের ধারাবাহিকতায় তারা পশ্চিম পাকিস্তানের বিভিন্ন শহর, ইরাক ও ইরানে এই নৃত্যনাট্য মঞ্চস্থ করে। ইরানে ঝুনুর কাজ ব্যাপকভাবে প্রশংসিত হন।
১৯৬০ সালে বাফা থেকে পাস করে তিনি বাফার নৃত্যশিক্ষক হিসেবে যোগদান করেন এবং ১৯৯৮ সালে অধ্যক্ষ পদে দায়িত্ব গ্রহণ করেন। ঝুনু এসময়ে বেশ কিছু নৃত্যনাট্য পরিচালনা করেন এবং অংশগ্রহণ করেন। ডঃ এনামুল হক রচিত সূর্যমুখী নদী, উত্তরণের দেশে, হাজার তারের বীণা নৃত্যনাট্যসমূহ পরিচালনা ও অংশগ্রহণ করেছেন। উত্তরণের দেশে নৃত্যনাট্যটি একুশে ফেব্রুয়ারির ওপর ভিত্তি করে রচিত এবং সূর্যমুখী নদী গীতিনৃত্যনাট্যটি বাংলাদেশের মুক্তিযুদ্ধের ওপর রচিত। তিনি বাংলাদেশ শিল্পকলা একাডেমির প্রযোজনায় দি ম্যালডি নৃত্যনাট্য পরিচালনা করেন। শিশুদের জীবনভিত্তিক পূর্ণাঙ্গ নৃত্যনাট্য দেখব এবার জগত্টাকে পরিচালনা করেছেন।
ব্যক্তিগত জীবন
১৯৬৬ সালে ১৩ ফেব্রুয়ারি ঝুনু আমান উল্লাহ চৌধুরীর সঙ্গে বিবাহবন্ধনে আবদ্ধ হন। আমান উল্লাহ ময়মনসিংহের ভালুকা থেকে তিন বার জাতীয় সংসদের সদস্য নির্বাচিত হন। তাদের দুই মেয়ে লোপা ও ফারহানা চৌধুরী বেবী দুজনেই লোক ও আধুনিক ধারার নৃত্যশিল্পী। লোপা ১৯৯০ সালে হঠাৎ মারা যান। এছাড়া তাদের দুই ছেলে আহসান উল্লাহ চৌধুরী ও আকরাম উল্লাহ চৌধুরী।
মৃত্যু
ডায়াবেটিস, কিডনি, ফুসফুস ও হৃদরোগে আক্রান্ত ঝুনু ২০১৭ সালের ১৪ নভেম্বর অসুস্থ হয়ে পড়লে তাকে ঢাকার ল্যাব এইড হাসপাতালের করোনারি কেয়ার ইউনিটে (সিসিইউ) ভর্তি করা হয়। অবস্থার অবনতি হলে তাকে নিবিড় পরিচর্যা কেন্দ্রে (আইসিইউ) স্থানান্তর করা হয়। ২৬ নভেম্বর তিনি এই হাসপাতালে মৃত্যুবরণ করেন।
বর্দিয়া জেলা
বর্দিয়া জেলা (बर्दिया जिल्ला ), হচ্ছে নেপালের মধ্য-পশ্চিমাঞ্চল বিকাস ক্ষেত্রের ভেরী অঞ্চলের একটি জেলা। গুলারিয়া হচ্ছে এই জেলার সদরদপ্তর। এই জেলার আয়তন । ২০০১ সালের আদমশুমারি অনুসারে এ জেলার লোকসংখ্যা ৩৮২,৬৪৯ জন এবং ২০১১ সালের আদমশুমারি অনুযায়ী এ জেলার লোকসংখ্যা ৪২৬,৫৭৬ জন।
বিজয় গিরি
রাজা বিজয় গিরি চাকমা সার্কেলের ১৫ তম চাকমা রাজা ছিলেন।
ব্যক্তিগত জীবন
তিনি চতুর্দশ চাকমা রাজা সংবধের পুত্র এবং কৈশোরে যুবরাজ হয়েছিলেন। তাঁর ছোট ভাই ছিলেন যার নাম যুবরাজ উদাই গিরি।
ইতিহাস
চাকমা সার্কেল এবং এর লোকেরা "রোহাং" বা "রোয়াং" বর্তমান রাখাইন রাজ্যে (পূর্বে আরাকান নামে পরিচিত) বাস করত।তিনি খ্রিস্টীয় সপ্তম শতাব্দীর সময়ে এখানে বাস করেছিলেন। তিনি যুবরাজ থাকাকালীন তেওয়া নদী পেরিয়ে সাত ছামুস বা ২৬,০০০ সৈন্য নিয়ে জলপথে ছয় দিন ভ্রমণ করেছিলেন কলাবাঘা নামক এক স্থানে এবং টেকনাফ, ইন্দাং পাহাড় এবং ক্রিন্ডাং পাহাড় তিনটি দেশ দখল করেছিলেন।
চাকমা জাতীয় সেনাবাহিনীর সর্বাধিনায়ক সেনাপতি জেনারেল রাধা মোহন খিসা সেনাবাহিনীকে যুদ্ধের ময়দানে বিজয়ের দিকে পরিচালিত করেছিলেন। তাদের সামরিক সাফল্যের পরে তারা খবর পেল যে, রাজা সংবুদ্ধ মারা গেছেন এবং যুবরাজ উদাই গিরি সিংহাসন দখল করেছিলেন। তারপর বিজয় গিরি দেশে ফিরে আসে এবং অবৈধ দ্বন্দ্ব এড়াতে বিজয়ী অঞ্চলগুলিতে থাকার সিদ্ধান্ত নেয় এবং তার সেনাবাহিনীকে তাকে অনুসরণ করার নির্দেশ দেয়। সেনাবাহিনীর বেশিরভাগ অংশই তাঁর অনুগত থাকায় তারা স্থানীয় "আরি" (আরাকানিজ বা রাখাইন) মহিলাদের স্ত্রী হিসাবে গ্রহণ করেছিল।
বিতর্কিত বিষয় হলো তঞ্চঙ্গ্য চাকমা লোক এবং দাইংনেট চাকমা সম্প্রদায় উদাই গিরির বংশধর এবং চাকমা রাজ্যের প্রাচীন অংশ যার রাজধানী চম্পকনগর নামে পরিচিত ছিল।
তথ্যসূত্র
র
রাহুরি
রাহুরি (Rahuri) ভারতের মহারাষ্ট্র রাজ্যের আহমেদনগর জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫১১ মিটার (১৬৭৬ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে রাহুরি শহরের জনসংখ্যা হল ৩৪,৪৬৫ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৭০%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৬৩%। সারা ভারতের সাক্ষরতার হার ৫৯.৫%, তার চাইতে রাহুরি এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
তিন গিরিসংকটের বাঁধ
শেষ প্রধান ভূনিম্নস্থ পানির টারবাইনের বিদ্যুৎ উৎপাদনের মধ্য দিয়ে ২০১২ সালের ৪ জুলাই কিছু লক ছাড়া পুরো প্রকল্পটির বিনির্মাণ সম্পূর্ণ হয়। শিপ লিফটের কাজ ২০১৫ সালের ডিসেম্বরে শেষ হয়।  এর প্রতিটি প্রধান ওয়াটার টারবাইনের ক্ষমতা ৭০০ মেগাওয়াট।  ২০০৬ সালে বাঁধ নির্মাণের কাজ শেষ হয়েছিল। ৩২টি প্রধান টারবাইনের সাথে দুটি ৫০ মেগাওয়াটের ছোট টারবাইন জোড়ায় কাজ করলে এর মোট বিদ্যুৎ উৎপাদনের ক্ষমতা হয় ২২৫০০ মেগাওয়াট।
বিদ্যুৎ উৎপাদনের পাশাপাশি এই বাঁধটি নদীর নাব্যতা বৃদ্ধি করে এবং পানিধারণের মাধ্যমে নিম্নভাগে বন্যার আশঙ্কা হ্রাস করে। এই প্রকল্পটি চীনের সামাজিক ও অর্থনৈতিকভাবে একটি সফল প্রকল্প যেখানে বৃহদায়তন টারবাইনের নকশা করা হয়েছে এবং গ্রিনহাউস গ্যাস এর নিঃসরণ যথাসম্ভব কমানো হয়েছে। with the design of state-of-the-art large turbines, and a move toward limiting greenhouse gas emissions. তবে প্রকল্পটি কিছু প্রত্নতত্ত্ব ও সাংস্কৃতিক স্থল প্লাবিত করেছে এবং প্রায় ১.৩ মিলিয়ন লোককে বাস্তুচ্যুত করেছে। এটি পরিবেশগত পরিবর্তনের পাশাপাশি ভূমিধস এর ঝুঁকি বাড়িয়েছে। বিবিধ কারণে বাঁধটি দেশে বিদেশে আলোচিত ও সমালোচিত।
ইতিহাস
১৯৪৪ সালে ইউনাইটেড স্টেটস ব্যুরো অফ রিক্লেমেশন-এর প্রধান প্রকৌশলী জন এল স্যাভেজ জায়গাটির জরীপ করে ‘ইয়াংৎজ নদী প্রকল্প’-এ বাঁধের প্রস্তাবনা উপস্থাপন করেন। তখন ৫৪ জন চীনা প্রকৌশলী প্রশিক্ষণের জন্য যুক্তরাষ্ট্রে যান। বাঁধের প্রাথমিক পরিকল্পনায় শিপ চলাচলের জন্য একটি অনন্য পদ্ধতির প্রস্তাব ছিল। শিপগুলো বাঁধের উপরের ও নিচের লকের মধ্যে চলাচল করতে পারে এবং তারযুক্ত ক্রেন দিয়ে এক লক থেকে অন্য লকে নেওয়া যায়। ছোট জলযানের ক্ষেত্রে দক্ষতা বাড়ানোর জন্য অনেকগুলোকে একসাথে পার করা হয়। স্থান পরিদর্শন, জরিপ, অর্থনৈতিক সমীক্ষা, নকশা প্রণয়ন প্রভৃতি কাজ হলেও চীনা গৃহযুদ্ধ-এর মাঝামাঝি সময়ে সরকার ১৯৪৭ সালে এর কাজ বন্ধ করে।
১৯৪৯ সালের পরে মাও ৎসে-তুং প্রকল্পটি সমর্থন করেন তবে নিকটস্থ গেজহউবা বাঁধের কাজ প্রথম করা হয়। চীনের সম্মুখগামী মহালম্ফ ও সাংস্কৃতিক বিপ্লব-এর ফলে উদ্ভূত অর্থনৈতিক সংকটের কারণে কাজ বিলম্বিত হয়। ১৯৫৪ সালে ইয়াংৎজ নদীর বন্যার পর ১৯৫৬ সালে মাও ৎসে তুং ইয়াংৎজ নদীর উপর বাঁধ এর বিষয় তাঁর আবেগ নিয়ে ‘সাঁতার’ কবিতা লিখেন। ১৯৫৮ সালে চীনের শত ফুলের বিপ্লব এর পরে, যেসকল প্রকৌশলী প্রকল্পটির বিরোধিতা করে তাদের কিছু অংশকে কারাবন্দি করা হয়।
১৯৮০ সালের দিকে প্রকল্পটি পুনরায় আলোচনায় আসে। ১৯৯২ সালে ন্যাশনাল পিপলস কংগ্রেস প্রকল্পটি অনুমোদন করে। ২৬৩৩ জন প্রতিনিধির মধ্যে ১৭৬৭ জন পক্ষে, ১৭৭ বিপক্ষে, ৬৬৪ জন মতামতহীন ভোট দেন এবং ২৫ জন ভোট থেকে বিরত থাকেন। ১৯৯৪ সালে ১৪ ডিসেম্বর এর নির্মাণ আরম্ভ হয়।
চিয়া বীজ
থাম্ব|চিয়া বীজের রঙ এবং বিশদ চিয়া বীজ সালভিয়া হিসপানিকা ভোজ্য বীজ যা পুদিনা পরিবারের ( লামিয়াসেই ) মধ্য ও দক্ষিণ মেক্সিকো, বা দক্ষিণ-পশ্চিম আমেরিকা যুক্তরাষ্ট্র এবং মেক্সিকো সম্পর্কিত সালভিয়া কলম্বিয়ারিয়া ফুলের একটি উদ্ভিদ। চিয়া বীজ ডিম্বাকৃতি ও ধূসর বর্ণের সাথে কালো এবং সাদা দাগযুক্ত এবং ব্যাস প্রায় । বীজগুলি তরল শোষক, যা ভিজে যাওয়ার পরে ওজনে তার ওজনে 12 গুণ অবধি হয় এবং একটি মিউসিলজিনাস প্রলেপ তৈরি করে যা চিয়া ভিত্তিক খাবার দেয় এবং পানীয়ে একটা জেলিভাব দেয়।
প্রমাণ রয়েছে যে প্রাক-কলম্বিয়ার যুগে অ্যাজটেকদের দ্বারা ফসলের ব্যাপক চাষ হত এবং মেসোয়ামেরিকান সংস্কৃতিগুলির প্রধান খাদ্য ছিল। চিয়া বীজ মধ্য আমেরিকা এবং গুয়াতেমালায় বংশানুক্রমিকভাবে অল্প পরিমাণে এবং বাণিজ্যিকভাবে মধ্য এবং দক্ষিণ আমেরিকা জুড়ে চাষ করা হয়।
বিবরণ
থাম্ব|চিয়া বীজ দৈর্ঘ্য ২ মিমি alt=|বাম|থাম্ব| চিয়া বীজ সাধারণত, চিয়া বীজ ছোট চ্যাপ্টা ডিম্বাকৃতির যা গড়ে, যার গড় ওজন 1.3 mg প্রতি বীজ। এগুলি বাদামি, ধূসর, কালো এবং সাদা বর্ণের রঙযুক্ত। বীজগুলি হাইড্রোফিলিক হয়, ভিজলে তার ওজনের ১২ গুণ ওজনের তরল শোষণ করে; তারা একটি মিউসিলিনাস প্রলেপ তৈরি করে যা তাদের একটি জেলভাল দেয়। চিয়া বেশিরভাগ ক্ষেত্রে সালভিয়া হিস্পানিকা এল হিসাবে চিহ্নিত হয়। অন্যান্য গাছগুলি "চিয়া" হিসাবে পরিচিত "গোল্ডেন চিয়া" ( সালভিয়া কলম্বিয়ারিয়া ) অন্তর্ভুক্ত। সালভিয়া কলম্বারিয়ার বীজগুলি খাবারের জন্য ব্যবহৃত হয়।
একবিংশ শতাব্দীতে, চিয়া মেক্সিকো এবং গুয়াতেমালা পাশাপাশি বলিভিয়া, আর্জেন্টিনা, ইকুয়েডর, নিকারাগুয়া এবং অস্ট্রেলিয়ায় বাণিজ্যিকভাবে উৎপাদিত হয় এবং খাওয়া হয়। আমেরিকা যুক্তরাষ্ট্রের উত্তর অক্ষাংশে চাষের জন্য কেনটাকিতে নতুন পেটেন্টযুক্ত জাতের চিয়া তৈরি করা হয়েছে।
বীজ ফলন চাষ, চাষের পদ্ধতি এবং ভৌগোলিক অঞ্চল অনুসারে উর্বরতার উপর নির্ভর করে। উদাহরণস্বরূপ, আর্জেন্টিনা এবং কলম্বিয়ার বাণিজ্যিক ক্ষেতে 450 to 1250 kg/ha । ইকুয়েডরের আন্তঃআন্দিয়ান উপত্যকায় তিনটি চাষের একটি ছোট আকারের গবেষণায় ফলন হয়েছে 2300 kg/ha  যা ইঙ্গিত করে যে অনুকূল পরিবেশ এবং চাষাবাদে এটি উচ্চ ফলন দেয়। [২০] জিনোটাইপ প্রোটিনের উপাদান, তেলের সামগ্রী, ফ্যাটি অ্যাসিড রচনা বা ফেনলিক যৌগগুলির তুলনায় ফলনের উপর বৃহত্তর প্রভাব ফেলে, অন্যদিকে উচ্চ তাপমাত্রায় তেলের পরিমাণ  হ্রাস পায় এবং প্রোটিনের উপাদান বাড়ায়।
পুষ্টিকর সামগ্রী এবং খাবার ব্যবহার
শুকনো চিয়া বীজে ৬% জল, ৪২% কার্বোহাইড্রেট, ১৬% প্রোটিন এবং ৩১% ফ্যাট থাকে । একটি পরিমাণ, চিয়া বীজগুলি বি ভিটামিনগুলির একটি সমৃদ্ধ উত্স (২০% বা তার বেশি দৈনিক, ডিভি), থায়ামিন এবং নিয়াসিন (যথাক্রমে ৫৪% এবং ৫৯% ডিভি,) এবং রাইবোফ্লাভিনের একটি মাঝারি উত্স (১৪%) ডিভি) এবং ফোলেট (১২% ডিভি)। বেশ কয়েকটি ডায়েটরি খনিজ সমৃদ্ধ কন্টেন্টে রয়েছে, যার মধ্যে রয়েছে ক্যালসিয়াম, আয়রন, ম্যাগনেসিয়াম, ম্যাঙ্গানিজ, ফসফরাস এবং দস্তা (২০% এরও বেশি ডিভি; টেবিল দেখুন)।
চিয়া বীজ তেলের ফ্যাটি অ্যাসিড প্রধানত চর্বি হিসাবে লিনোলিক অ্যাসিড (মোট ফ্যাটের ১৭-২৬%) এবং লিনোলেনিক অ্যাসিড (৫০-৫৭%) সহ অসম্পৃক্ত থাকে। চিয়া বীজ ওমেগা 3 ফ্যাটি অ্যাসিডের সমৃদ্ধ উদ্ভিদ-ভিত্তিক উত্স হিসাবে কাজ করে।
চিয়া বীজ টপিং হিসাবে অন্যান্য খাবারগুলিতে যুক্ত করা যেতে পারে বা স্মুদি, নাস্তা সিরিয়াল, এনার্জি বার, গ্রানোলা বার, দই, টর্টিলাস এবং রুটিতে রাখা যায় । ২০০৯ সালে, ইউরোপীয় ইউনিয়ন চিয়া বীজকে একটি অভিনব খাবার হিসাবে অনুমোদন দিয়েছে, যাতে চিয়া একটি রুটিজাতীয় সামগ্রীর ৫% পরিমাণ হতে পারে।
এগুলি জেলটিন-জাতীয় পদার্থ তৈরি বা কাঁচা খাওয়া যেতে পারে।  গ্রাউন্ড বীজের জেল ব্যবহার করে অন্যান্য পুষ্টি সরবরাহের সাথে সাথে কেকজাতীয় খাবারে ডিমের পরিমাণ কমায় এবং এটি নিরামিষ বেকিংয়ের একটি সাধারণ বিকল্প।
প্রাথমিক স্বাস্থ্য গবেষণা
যদিও প্রাথমিক গবেষণায় চিয়া বীজ গ্রহণে স্বাস্থ্য সুবিধা নির্দেশ করে তবে তা সীমিত এবং অসম্পূর্ণ। ২০১৫ সালের নিয়মতান্ত্রিক পর্যালোচনাতে, বেশিরভাগ গবেষণায় মানুষের হৃদরোগের ঝুঁকিপূর্ণ কারণগুলির উপর চিয়া বীজ সেবনের একটি পরিসংখ্যানগতভাবে উল্লেখযোগ্য প্রভাব দেখা যায় নি।
চিয়া বীজের ক্ষতিকর দিক
তথ্যসূত্র
১৮. সুপারফুড চিয়া সিড - স্বাস্থ্যবিধি
গিনি-বিসাউ ফুটবল ফেডারেশন
গিনি-বিসাউ ফুটবল ফেডারেশন (Federação de Futebol da Guiné-Bissau, Football Federation of Guinea-Bissau; এছাড়াও সংক্ষেপে এফএফজিবি নামে পরিচিত) হচ্ছে গিনি-বিসাউয়ের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৭৪ সালে প্রতিষ্ঠিত হয়েছে। এটি প্রতিষ্ঠার ১২ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছরে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর গিনি-বিসাউয়ের রাজধানী বিসাউয়ে অবস্থিত।
জাতিসংঘ অর্থনৈতিক ও সামাজিক পরিষদ
জাতিসংঘ অর্থনৈতিক ও সামাজিক পরিষদ (ECOSOC; le Conseil économique et social des Nations unies, CÉSNU) জাতিসংঘের একটি প্রধান অঙ্গসংস্থা। এটা অর্থনৈতিক, সামাজিক ও সংশ্লিষ্ট কাজের জন্য ১৪টি জাতিসংঘের বিশেষায়িত সংস্থা, তাদের কার্যকরী কমিশন এবং পাঁচটি আঞ্চলিক কমিশনের মধ্যে সমন্বয়ের কাজ করে। এর ৫৪টি সদস্য রয়েছে; এটি প্রতেক বছরের জুলাই-এ একটি চার সপ্তাহ সময়ের অধিবেশন আয়োজন করে। ১৯৯৮ সাল থেকে এপ্রিলে বিশ্বব্যাংক এবং আন্তর্জাতিক মুদ্রা তহবিল-এর মূল কমিটির সাথে অর্থমন্ত্রীদের বৈঠক হয়ে আসছে।
এটি আন্তর্জাতিক অর্থনৈতিক ও সামাজিক বিষয় নিয়ে আলোচনা করার জন্য এবং সদস্য রাষ্ট্রদের এবং জাতিসংঘ ব্যবস্থায় নীতি সুপারিশ প্রণয়ন জন্য কেন্দ্রীয় আলোচনামন্ডল হিসেবে কাজ করে। কয়েকটি বেসরকারি সংস্থাকে পরিষদে পরামর্শমূলক মর্যাদা দেওয়া হয়েছে, যাতে তারা জাতিসংঘের কাজ অংশগ্রহণ করতে পারে।
জাতিসংঘ অর্থনৈতিক ও সামাজিক পরিষদের কাজ
জাতিসংঘের এই পরিষদের কাজ হলো বিশ্বের বিভিন্ন অঞ্চলের দরিদ্র, নিপীড়িত ও পশ্চাৎপদ জাতিসমুহের উন্নয়নের জন্য বিভিন্ন
বাদামতাম চা বাগান
বাদামতাম চা বাগান ভারতের পূর্বপ্রান্তে অবস্থিত পশ্চিমবঙ্গ রাজ্যের দার্জিলিং জেলার অন্তর্গত একটি জনগণনা নগর৷ এটি সিক্কিম সীমান্তে অবস্থিত৷
ধর্ম
জনগণনা নগরটিতে ৪৬২০ জন হিন্দু, ১০ জন মুসলিম, ৭৪৭ জন খ্রিস্টান, ৪ জন শিখ, ৭০২ জন বৌদ্ধ ও ৬ জন জৈন বাস করেন৷
পরিবহন
শহরটি পুলবাজার-জোড়থাং সড়ক ও মেল্লি নয়াবাজার সড়কের নিকট অবস্থিত৷ এছাড়া ৭১০ নং জাতীয় সড়কটিও নিকটস্থ৷ বাগডোগরা বিমানবন্দরটি শহরটির নিকটে অবস্থিত৷ শহরটি থেকে জেলাটির অন্যান্য বিভিন্ন শহরসহ শিলিগুড়ি, দার্জিলিং শহরও সড়কপথে যুক্ত৷ পাহাড়ি অঞ্চল হওয়াতে পরিবহন ব্যবস্থা ততটা উন্নত নয়৷ নিকটবর্তী রেলস্টেশনটি হলো দার্জিলিং রেলওয়ে স্টেশন৷
জন টুকি
জন ওয়াইল্ডার টুকি (১৬ই জুন, ১৯১৫ - ২৬শে জুলাই, ২০০০ ) একজন মার্কিন পরিসংখ্যানবিদ। তিনি নিউ বেডফোর্ড, ম্যাসাচুসেটস-এ জন্মগ্রহণ করেন। সাধারণত ১৯৫৮ সালে 'বিট' শব্দটি চালু করার জন্য কৃতিত্ব দেওয়া হয়।
জীবনী
টুকি ব্রাউন বিশ্ববিদ্যালয় থেকে রসায়নে ১৯৩৬ সালে ব্যাচেলর অব আর্টস এবং ১৯৩৭ সালে মাস্টার অব সায়েন্স ডিগ্রী লাভ করেন। তিনি প্রিন্সটন বিশ্ববিদ্যালয় থেকে গণিতে পিএইচ ডি অর্জন করেন।
পিএনভি জে২০২৩৩০৭৩+২০৪৬০৪১
thumbnail|250px|রাতের আকাশে পিএনভি জে২০২৩৩০৭৩+২০৪৬০৪১ পিএনভি জে২০২৩৩০৭৩+২০৪৬০৪১ সুংস তারামন্ডলে অবস্থিত একটি উজ্জ্বল নবতারা বিশেষ। এই মহাজাগতিক বস্তুটি ২০১৩ খ্রিষ্টাব্দের ১৪ই আগস্ট জাপানের জ্যোতির্বিদ কোইচি ইতাগাকি আবিষ্কার করেন। তার আবিষ্কার লা পালমাতে অবস্থিত লিভারপুল দূরবীক্ষণ যন্ত্র দ্বারা পর্যবেক্ষণ করে নিশ্চিত করা হয়। ২০১৩ খ্রিষ্টাব্দে ১৪ই আগস্ট নক্ষত্রটির আপেক্ষিক কান্তিমান ছিল ৬.৮ এবং ১৬ই আগস্ট আপেক্ষিক কান্তিমান ছিল ৪.৩
উগো সিকে
উগো সিকে (Hugo Siquet; জন্ম: ৯ জুলাই ২০০২) হলেন একজন বেলজীয় পেশাদার ফুটবল খেলোয়াড়। তিনি বর্তমানে বেলজিয়ামের পেশাদার ফুটবল লিগের শীর্ষ স্তর বেলজীয় প্রো লিগের ক্লাব সের্ক্লে ব্রুজের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় অথবা ডান পার্শ্বীয় মধ্যমাঠের খেলোয়াড় হিসেবে খেলেন।
২০১৮ সালে, সিকে বেলজিয়াম অনূর্ধ্ব-১৮ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন।
প্রারম্ভিক জীবন
উগো সিকে ২০০২ সালের ৯ই জুলাই তারিখে বেলজিয়ামের মার্শ-অঁ-ফামেনে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
সিকে বেলজিয়াম অনূর্ধ্ব-১৭, বেলজিয়াম অনূর্ধ্ব-১৮ এবং বেলজিয়াম অনূর্ধ্ব-২১ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। ২০১৮ সালের ২৭শে সেপ্টেম্বর তারিখে তিনি প্রীতি ম্যাচে অস্ট্রিয়া অনূর্ধ্ব-১৮ দলের বিরুদ্ধে ম্যাচে বেলজিয়াম অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন।
তিনি ২০২৩ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২৩ সালের জুন মাসে প্রকাশিত ২৩ সদস্যের বেলজিয়াম অনূর্ধ্ব-২১ দলে স্থান পেয়েছেন।
আরাফাত রহমান কোকো
আরাফাত রহমান (১২ আগস্ট ১৯৬৯ - ২৪ জানুয়ারি ২০১৫) হলেন বাংলাদেশের প্রথম মহিলা প্রধানমন্ত্রী খালেদা জিয়া ও সাবেক রাষ্ট্রপতি জিয়াউর রহমানের কনিষ্ঠ পুত্র। তিনি কোকো নামেই অধিক পরিচিত ছিলেন।
কোকো পরিবারসহ প্রথম গ্রেফতার হন ১৯৭১ সালের ২ জুলাই পাকিস্তান সরকারের হাতে। মুক্তি পান ১৬ ডিসেম্বর ১৯৭১ সালে।
দ্বিতীয়বার পরিবারসহ ২০০৭ সালে তত্বাবধায়ক সরকারের সময় রাজনৈতিক মামলায় গ্রেফতার হন।  তিনি ২০০৮ সালে ১৭ জুলাই সুপ্রিম কোর্টের অনুমতি নিয়ে উন্নত চিকিৎসার জন্য থাইল্যান্ড যান এবং পরবর্তীতে সেখান থেকে মালয়েশিয়ায় গিয়ে বসবাস ও চিকিৎসা করছিলেন। ২০১৫ সালের ২৪ জানুয়ারি হৃদরোগে আক্রান্ত হয়ে  কুয়ালালামপুরের মালয়েশিয়া জাতীয় মেডিকেল বিশ্ববিদ্যালয়ে ভর্তি হন ও সেখানেই মৃত্যুবরণ করেন।
তাঁর মৃত্যুতে শোক জানায় বিসিবি ও কোয়াব।
তিনি ২০০২-২০০৫ সনে বাংলাদেশ ক্রিকেট বোর্ডের উপদেষ্টা পরিষদের সদস্য ছিলেন। এই সময় বিসিবির গেমস ডেভেলপমেন্ট কমিটির চেয়ারম্যানও ছিলেন।
শেরে বাংলা জাতীয় স্টেডিয়াম মিরপুর ও বগুড়া শহীদ চান্দু স্টেডিয়ামের রূপকার তিনি।
আরাফাত রহমান শর্মিলা রহমানকে বিয়ে করেন। তাদের দুই মেয়ে হয় যাদের নাম জাহিয়া রহমান ও জাফিয়া রহমান।
গোলাম সামদানী ফকির
গোলাম সামদানী ফকির একজন বাংলাদেশী শিক্ষাবিদ। তিনি ২০১৩ থেকে ২০২৩ সাল পর্যন্ত গ্ৰিন ইউনিভার্সিটি অব বাংলাদেশের উপাচার্য হিসেবে দায়িত্ব পালন করছেন।
জীবনী
গোলাম সামদানী ১৯৫২ সালে ব্রাহ্মণবাড়িয়া জেলার এক মুসলিম পরিবারে জন্মগ্রহণ করেন। তার পিতা আতাউর রহমান ফকির এবং মাতা রাবেয়া খাতুন ফকির। ব্যক্তিজীবনে গোলাম সামদানী ফকির এক সন্তানের জনক।
গোলাম সামদানী ঢাকা বিশ্ববিদ্যালয়ের অর্থনীতি বিভাগ থেকে ১৯৭৩ সালে অনার্স ও ১৯৭৬ সালে মাস্টার্স ডিগ্রি অর্জন করেন। এরপর রোমানিয়ার বুখারেস্টে ইন্ড্রাস্ট্রিয়াল ইকোনমিক্সে পিএইচডি লাভ করেন।
১৯৮৪ সালে সামদানী ব্র্যাকে সিনিয়র রিসার্চ ইকোনমিস্ট হিসেবে যোগদান করেন। পরবর্তীতে ১৯৯৭ সাল থেকে ২০০৬ সাল পর্যন্ত একই প্রতিষ্ঠানের প্রশিক্ষণ বিভাগের পরিচালক ও ব্র্যাক বিশ্ববিদ্যালয়ের এনজিও ব্যবস্থাপনা ও নেতৃত্বদান বিষয়ে স্নাতকোত্তর ডিপ্লোমা প্রোগ্রামের একাডেমিক প্রধানের দায়িত্ব পালন করেন। সামদানী ফকির ২০০৬ সাল থেকে ২০০৯ সাল পর্যন্ত আমেরিকার এসআইটি গ্রাজুয়েট ইনস্টিটিউটে ‘ভিজিটিং প্রফেসর’ হিসেবে কর্মরত ছিলেন।
তিনি ২০০৯ থেকে ২০১২ সাল পর্যন্ত ব্র্যাক বিশ্ববিদ্যালয়ের উপ-উপাচার্য হিসেবে কর্মরত ছিলেন।
শিক্ষাক্ষেত্রে অবদান রাখার জন্য গোলাম সামদানী ফকির ভারতের ওয়ার্ল্ড এডুকেশন কংগ্রেস প্রদত্ত গ্লোবাল অ্যাওয়ার্ড, র্যাপোর্ট বাংলাদেশের অ্যাওয়ার্ড ফর এক্সিলেন্স ইন হিউম্যান রিসোর্স ডেভেলপমেন্ট, ফ্রিল্যান্স জার্নালিস্ট অ্যাসোসিয়েশন অব বাংলাদেশের জর্জ হ্যারিসন অ্যাওয়ার্ড-২০১৬, অতীশ দীপঙ্কর স্মৃতি পরিষদ কর্তৃক স্বর্ণপদক-২০১৬ এবং বাংলাদেশ অর্গানাইজেশন ফর লার্নিং অ্যান্ড ডেভেলপমেন্ট (বোল্ড) কর্তৃক আজীবন সম্মাননা পেয়েছেন।
শেরপুর সদর উপজেলা
শেরপুর সদর উপজেলা বাংলাদেশের শেরপুর জেলার অন্তর্গত একটি উপজেলা। এটি ১৪ টি ইউনিয়ন এবং একটি পৌরসভা নিয়ে গঠিত। এটি ময়মনসিংহ বিভাগের অধীন শেরপুর জেলার ৫ টি উপজেলার একটি এবং এটি জেলার দক্ষিণভাগে অবস্থিত। শেরপুর সদর উপজেলার উত্তরে শ্রীবরদী উপজেলা, ঝিনাইগাতী উপজেলা ও নালিতাবাড়ী উপজেলা, দক্ষিণে জামালপুর জেলার জামালপুর সদর উপজেলা, পূর্বে নকলা উপজেলা, পশ্চিমে জামালপুর জেলার ইসলামপুর উপজেলা ও মেলান্দহ উপজেলা।
ঝি-বা-ল্হা
ঝি-বা-ল্হা তিব্বতী বৌদ্ধধর্মের দ্গে-লুগ্স ধর্মসম্প্রদায়ের একটি অন্যতম প্রধান অবতারী লামার উপাধি বিশেষ। ঐতিহ্যগতভাবে তারা ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের  প্রধানের দায়িত্ব পালন করেন।
শেরপুর সদর উপজেলা
শেরপুর সদর উপজেলার আয়তন ৩৭২.৮৯ বর্গ কিলোমিটার এবং জনসংখ্যা ২০১১ সনের আদম শুমারী অনুযায়ী ৪,৯৭,১৭৯ জন; বাৎসরিক জনসংখ্যা বৃদ্ধির হার ১.৪৬%। জনসংখ্যার ঘনত্ব প্রতি বর্গ কিলোমিটারে ১৩৩৩ জন।
ইতিহাস
শেরপুর একটি প্রাচীন জনপদ। খ্রিষ্টীয় চতুর্থ শতাব্দীতে এ অঞ্চল কামরূপ রাজ্যের শাসনাধীন ছিল। কামরূপ প্রাগজ্যোতিষ দেশ নামে পরিচিত ছিল। প্রাগজ্যোতিষ (কামরূপ) এর রাজধানী ছিল প্রাগজ্যোতিষপুর। ঐ সময় বৌদ্ধ ধর্মের আবির্ভাব হয় এবং সমগ্র অঞ্চলে প্রভাব বিস্তার করে।
ময়মনসিংহ জেলা বিবরণীর রচয়িতা এফএ সাকসির মতে এ অঞ্চল পঞ্চদশ শতাব্দীর শেষ দশক পর্যন্ত কোচ সামন্তদের অধীনে ছিল। দলিপা সামন্ত নামে এক কোচ রাজা এ অঞ্চল শাসন করত। তার রাজধানী ছিল গড়দলিপা। গড়দলিপা বা গড়জরিপা এখন শেরপুর জেলার শ্রীবর্দি থানার অন্তর্ভুক্ত। কোচবংশীয় রাজারা বহুবছর গড়দলিপা শাসন করে। বাংলার স্বাধীন সুলতানদের ক্রমাগত আক্রমণে কোচ সামন্তদের শক্তি নিঃশেষ হয়ে যায়। ১৪৯১ সালে সাইফুদ্দিন দ্বিতীয় ফিরোজ শাহের নির্দেশে সেনাপতি মজলিস খাঁ কোচরাজা দলিপা সামন্তকে পরাজিত ও হত্যা করে গড়দলিপা দখল করে। সেই থেকে এ অঞ্চল মুসলমানদের দখলে আসে। সম্রাট জাহাঙ্গীরের সময়ে (১৬০৫-১৬১৭) সমগ্র ময়মনসিংহ অঞ্চল মুঘলদের সাম্রাজ্যভুক্ত হয়।
শেরপুর একটি প্রাচীন জনপদ। আগে এর নাম ছিল দশকাহনিয়া। প্রাচীন কালে ব্রহ্মপুত্র নদ অনেক প্রশস্ত ছিল। জামালপুর থেকে নদী পাড়ি দিয়ে শেরপুর যেতে খেয়া ভাড়া দিতে হতো দশ কাহনকড়ি। আর এ থেকে এই স্থান “দশকাহনিয়া” নামে পরিচিত হয়। শেরপুর নামকরণ সম্পর্কে বলা হয়, বাংলার নবাবী আমলে গাজী বংশের শেষ জমিদার শের আলী গাজী দশ কাহনিয়া অঞ্চল দখল করে স্বাধীনভাবে রাজত্ব করেন। এই শেরআলী গাজীর নামে দশ কাহনিয়ার নাম হয় শেরপুর।
ভৌগোলিক অবস্থান
শেরপুর সদর উপজেলা ২৪°৫৫´ থেকে ২৫°০৬´ উত্তর অক্ষাংশ এবং ৮৯°৫৩´ থেকে ৯০°০৭´ পূর্ব দ্রাঘিমাংশে অবস্থিত। এর উত্তরে শ্রীবর্দী, ঝিনাইগাতী ও নালিতাবাড়ী উপজেলা, দক্ষিণে জামালপুর সদর উপজেলা, পূর্বে নকলা উপজেলা, পশ্চিমে ইসলামপুর ও মেলান্দহ উপজেলা। এ উপজেলার মৌসুমী জলবায়ু উষ্ণ, আর্দ্র ও নাতিশীতোষ্ণ। শীত ও গরম মধ্যম ধরনের; চরমাভাবাপন্ন নয়। শীতকালে প্রচুর কুয়াশা হয়। নভেম্বর থেকে ফেব্রুয়ারি মাসে কোনো কোনো বছর বৃষ্টিপাত হয়। এই সময় তাপমাত্রা ১৫° থেকে ২৭° সেলসিয়াস থাকে। গ্রীষ্মকালে তাপমাত্রা ৩০° থেকে ৩৩° সেলসিয়াস।
প্রশাসন
শেরপুর সদর উপজেলায় বর্তমানে ১টি পৌরসভা ও ১৪টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম শেরপুর সদর থানার আওতাধীন।
এ উপজেলায় ১০০টি মৌজা, ১৮৮টি গ্রাম রয়েছে।
নির্বাচিত সাংসদগণ:
জনসংখ্যার উপাত্ত
২০১১ সালের আদমশুমারি অনুযায়ী মোট জনসংখ্যা ৪,৯৭,১৭৯ জন। এর মধ্যে পুরুষ ২,৫০,৩৭৬ জন এবং মহিলা ২,৪৬,৮০৩ জন। লোক সংখ্যার ঘনত্ব ১,৩৩৩ জন/ বর্গ কিলোমিটার। শেরপুর সদরে প্রধানত মুসলমান ও হিন্দু এই দুই সম্প্রদায়ের লোকের বসবাস। অন্যান্য ধর্মের লোকসংখ্যা একেবারেই কম। এর মধ্যে মুসলমান জনগোষ্ঠীই সংখ্যাগরিষ্ঠ। মুসলিম ৪,৮৩,৫০১, হিন্দু ১২,৯২৩, বৌদ্ধ ২৮, খ্রিস্টান ৫৫৭ এবং অন্যান্য ১৭০ জন।
শিক্ষা
শেরপুর সদর উপজেলার গুরুত্বপূর্ণ বিদ্যালয়গুলো হলো- শেরপুর সরকারি ভিক্টোরিয়া একাডেমি (১৮৮৭), গোবিন্দকুমার পিস মেমোরিয়াল ইনস্টিটিউট (১৯১৮), সাপমারী উচ্চ বিদ্যালয় (১৯০৭), যোগিনীমুরা বহুমুখী উচ্চ বিদ্যালয় (১৯১২), শেরপুর জিকে পাইলট হাইস্কুল (১৯১৯), শেরপুর উচ্চ বিদ্যালয় (১৯২০)।
শেরপুর সদর উপজেলার উচ্চ মাধ্যমিক পর্যায়ের গুরুত্বপূর্ণ শিক্ষা প্রতিষ্ঠান হলো- শেরপুর সরকারি কলেজ (১৯৬৪), শেরপুর সরকারি মহিলা কলেজ (১৯৭২), ডা. সেকান্দর আলী ডিগ্রি কলেজ, মডেল গার্লস ডিগ্রি কলেজ।
অন্যান্য উল্লেখযোগ্য শিক্ষাপ্রতিষ্ঠানের মধ্যে আছে টেকনিক্যাল স্কুল ও কলেজ (২০০১), কৃষি প্রশিক্ষণ ইনস্টিটিউট (১৯৫৭), শেরপুর পলিটেকনিক ইনস্টিটিউট (২০০৪), জামিয়া সিদ্দীকিয়া তেরাবাজার মাদ্রাসা (১৯৭৮), ইদ্রিসিয়া আলীম মাদ্রাসা (১৯৯১)।
স্বাস্থ্য
উপজেলায় ২৫০ শয্যা বিশিষ্ট একটি সরকারি জেনারেল হাসপাতাল,একটি সরকারি নার্সিং ইনস্টিটিউট, ১ টি পরিবার পরিকল্পনা কেন্দ্র, ১৩টি উপ-স্বাস্থ্য ও পরিবার কল্যাণ কেন্দ্র, ৪১টি কমিউনিটি ক্লিনিক রয়েছে। ২০১১ সালের পরিসংখ্যান অনুসারে শেরপুর সদর উপজেলায় ৮টি বেসরকারি হাসপাতাল/ক্লিনিক এবং ১৯টি ডায়াগনোস্টিক সেন্টার রয়েছে।
অর্থনীতি
শেরপুর সদর মূলত কৃষিপ্রধান অঞ্চল। সব ধরনের ফসলই এখানে উৎপন্ন হয়। চরাঞ্চলে  ধান, আলু, পাট, তামাক, বেগুন, মরিচ, সরিষা, ভুট্টা, গম এবং বিভিন্ন শাক-সবজি উৎপন্ন হয়। এখানকার মাটি যে কোন ফসলের জন্য অত্যন্ত উপযোগী। শিল্প ও কলকারখানার মধ্যে আছে চালকল, ময়দাকল, তেলকল, বিড়ি কারখানা, পলিথিন কারখানা, ছাপাখানা।
যোগাযোগ ব্যবস্থা
শেরপুরে সড়কপথে সহজে যোগাযোগ করা যায়। সরকারি বাস সার্ভিসের পাশাপাশি বেসরকারি অসংখ্য বাস সার্ভিস রয়েছে। এছাড়া জলপথে নৌকা পরিবহনে উল্লেখযোগ্য ভূমিকা রাখে। শেরপুরে কোন রেলপথ নেই। উপজেলার মোট সড়ক পথের দৈর্ঘ্য ৬৬৮.৮ কিলোমিটার; এর মধ্যে পাকা রাস্তা ২৬৪.১১ কিলোমিটার এবং কাঁচা রাস্তা ৪০৪.৬৮ কিলোমিটার।
নদ-নদী ও খাল-বিল
শেরপুর সদর উপজেলার প্রধান নদ-নদী হলো ব্রহ্মপুত্র নদ, মৃগি নদী, দশআনি নদী। বিলের মধ্যে আছে আউরাবাউরা বিল, মাউসি বিল, দুবলাকুরি বিল, রেওয়া বিল, বারবিলা বিল, ইসলি বিল, নিশলা বিল, ধলা বিল, বুরলা বিল, কালডাঙ্গের বিল, রুরুলী বিল, দুরুঙ্গী বিল, মরাগাঙ্গ বিল, টাকি বিল, কাডালতলা বিল, হাপনাই বিল, গোলডাঙ্গার বিল ইত্যাদি।
শোলকা
শোলকা বা সজনে পাতা পেলকা বাংলাদেশের উত্তরাঞ্চলের একটি জনপ্রিয় ঝাল খাবার। এটি সজনে পাতার সাথে বিভিন্ন মৌসুমে বিভিন্ন শাক (পাট, কচু, কুমড়া) দিয়ে রান্না করা একটি তরকারী বিশেষ। রান্নার পর দেখতে অনেকটা ভর্তার মতো হয়। যদিও এটি পেলকার একটি ধরন কিন্তু এতে সজনে পাতার প্রাধান্য থাকে বলে একে শোলকা বলা হয়ে থাকে।
বিভিন্নতা
যেহেতু শোলকা মুল উপাদান মৌসুমী শাক তাই মৌসুম ভেদে এর বিভিন্নতা দেখা যায়।
পরিবেশনা
শোলকা সাধারণত গরম গরম ভাতের সাথের সাথে পরিবাশিত হয়।
পুষ্টিমান
বিভিন্ন শাক থাকার জন্য এটি খুব উচ্চ ভিটামিন এবং খনিজ পদার্থ বিশিষ্ট খাবার। এতে প্রচুর খাদ্যপযোগী আশ ও পাওয়া জায়। সামান্য তেল যোগ করলে শাক এর ভিটামিন এ এবং ভিটামিন ডি এর প্রাপ্যতা বেড়ে যাবে।
পোন্তা দেলগাদা
পোন্তা দেলগাদা (Ponta Delgada,; ) পর্তুগাল-এর আজোরেস স্বায়ত্তশাসিত অঞ্চলের বৃহত্তম স্থানীয় প্রশাসনিক এলাকা এবং অর্থনৈতিক রাজধানী। শহরটি সাও মিগুয়েল দ্বীপের অন্তর্ভুক্ত। ২০১১ সালে পোন্তা দেলগাদার জনসংখ্যা ছিল ৬৮,৮০৯। এর আয়তন ২৩২.৯৯ বর্গকিলোমিটার। সাও পেদ্রো, সাও সেবাস্তিয়াও এবং সাও হোসে এই ঐতিহাসিক শহরের প্রধান তিনটি প্যারিশ। ১৯৭৬ সালে সংবিধান সংশোধনের ফলে পোন্তা দেলগাদা প্রশাসনিক রাজধানী হয়। কিন্তু বিচারবিভাগীয় কার্যক্রম আংগ্রা দ্য এরোইসিমো ও সংসদীয় কার্যক্রম উর্তায় পরিচালিত হয়।
ইতিহাস
বিখ্যাত পর্তুগিজ লেখক ফাদার গাসপার ফ্রুচোয়োসো পোন্তা দেলগাদা নামের উৎপত্তি সম্বন্ধে লিখেছেন:
"আগ্নেয় ভূমির নিকটস্থ অবস্থানের কারণেই পোন্তা দেলগাদার এরূপ নামকরণ করা হয়েছে। একে দেখায় সরু বিন্দুর মতো। অতঃপর সান্তা ক্লারায় চ্যাপেল স্থাপন করা হয়েছিল। যে স্থানে ঐ চ্যাপেলটি স্থাপিত হয়েছিল, তার নাম সান্তা ক্লারা বিন্দু।"
১৪৫০ সালের দিকে পেরো দি তেইভে একটি ক্ষুদ্র মৎস্যজীবী গ্রাম প্রতিষ্ঠা করেন। পরবর্তীতে এটি সান্তা ক্লারা নগরাঞ্চলে পরিণত হয়।
১৪৪৪ সালের দিকেই সাও মিগুয়েল দ্বীপে জনবসতি প্রতিষ্ঠা শুরু হয়। এটি একটি বিশাল এলাকা ছিল। এর চারপাশে বসতিগুলো ছিল বিক্ষিপ্ত ধরনের। এই বসতিগুলোর মধ্যে ব্যতিক্রম ছিল মধ্য-দক্ষিণ উপকূলের ভিলা ফ্রাঙ্কা দো ক্যাম্পো এবং পোন্তা দেলগাদা। ভিলা ফ্রাঙ্কা আর্থ-সামাজিক কার্যক্রমের কেন্দ্র ছিল। এমনকি স্থানীয় সরকারও ভিলা ফ্রাঙ্কায় কার্যক্রম পরিচালনা করত। স্থানীয় সরকার পোন্তা দেলগাদার অভিজাতদের তেমন গুরুত্ব দিত না। এর ফলে সংঘাতময় পরিস্থিতির উদ্ভব হয়। অগত্যা পোন্তা দেলগাদার অভিজাতরা লিসবনে একটি প্রতিনিধিদল প্রেরণ করেন। আবরান্তেস-এ রাজা মানুয়েল ১৫০৭ সালের ২৯ মে রাজকীয় ফরমান জারি করেন। এর ফলে পোন্তা দেলগাদা গ্রামের পর্যায়ে উন্নীত হয়।
১৫২২ সালে ভূমিকম্প ও ভূমিধসের ফলে প্রাদেশিক রাজধানী ধ্বংস হয়ে যায়। তখন পোন্তা দেলগাদাই ছিল একমাত্র এলাকা, যেখানে আজোরীয় আমলাতন্ত্র নিজের অস্তিত্ব টিকিয়ে রাখতে পারত। দ্রুতই পোন্তা দেলগাদার অবস্থার উন্নতি সাধিত হয়। রাজা তৃতীয় ডি হোয়াও-এর শাসনামলে ১৫৪৬ সালের ২ এপ্রিল পোন্তা দেলগাদা নগরীর পর্যায়ে উন্নীত হয়।
১৫৮০ সালে পর্তুগালের সিংহাসনের উত্তরাধিকার নিয়ে সংকট উপস্থিত হলে যুদ্ধ সংঘটিত হয়। ১৫৮২ সালের ২৬ জুলাই পোন্তা দেলগাদায় একটি উল্লেখযোগ্য লড়াই হয়, যার নাম পোন্তা দেলগাদার যুদ্ধ।
শ্রীবরদী উপজেলা
শ্রীবরদী উপজেলা বাংলাদেশের ময়মনসিংহ বিভাগের শেরপুর জেলার একটি প্রশাসনিক এলাকা। এই উপজেলায় শ্রীবরদী পৌরসভা সহ মোট দশটি ইউনিয়ন রয়েছে।
অবস্থান ও আয়তন
ভৌগোলিক ভাবে শ্রীবরদী উপজেলার উত্তরে ভারতের মেঘালয়, দক্ষিণে শেরপুর সদর উপজেলা, পূর্বে ঝিনাইগাতী উপজেলা, পশ্চিমে জামালপুর জেলার বকশীগঞ্জ উপজেলা ও ইসলামপুর উপজেলা। ভারতের সাথে এই উপজেলার ১০ কিলোমিটার ব্যাপী আন্তর্জাতিক সীমানা রয়েছে।
প্রশাসনিক এলাকা
শ্রীবরদী উপজেলায় বর্তমানে ১টি পৌরসভা ও ১০টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম শ্রীবরদী থানার আওতাধীন।
ইতিহাস
১৯৮৪ সালে শেরপুরকে জেলা করা হলে শ্রীবরদীকে উপজেলা ঘোষণা করা হয়।
শিক্ষা
কলেজ : শ্রীবরদী সরকারি কলেজ, সরকারি মহিলা ডিগ্রী কলেজ, বিদ্যালয় :শ্রীবরদী এম এন বি সরকারি বালিকা উচ্চ বিদ্যালয়, এমপিও ভুক্ত এ পি পি আই উচ্চ বিদ্যালয়,তাতীহাটি আইডিয়াল স্কুল । মাদ্রাসা : শ্রীবরদী ইসলামিয়া কামিল(এম.এ.) মাদ্রাসা, ফতেহপুর ফাযিল(বি.এ.) মাদ্রাসা, কাকিলাকুড়া ফাযিল(বি.এ.) মাদ্রাসাসহ অনেক আলিম, দাখিল ও ইবতেদায়ী মাদ্রাসা রয়েছে। প্রাথমিক বিদ্যালয় : অসংখ্য প্রাথমিক বিদ্যালয় আছে ।
অর্থনীতি
শ্রীবরদীর অর্থনীতি মূলত কৃষি নির্ভর। ধান,পাট এবং সবজি প্রধান ফসল।
যোগাযোগ ব্যবস্থা
জেলা ও পাশ্ববর্তী উপজেলায় যোগাযোগের জন্য সিএনজি,বেটারিচালিত অটোরিকশা,টেক্সি,রিক্সা পাওয়া যায়। এছাড়া ময়মনসিংহ, ঢাকা, সিলেট, রংপুর, চট্টগ্রামে যাতায়াতের জন্য ড্রিমল্যান্ড বাস রয়েছে ।
ফুটবল আন্ডার কভার (তথ্যচিত্র)
খেলার পটভূমি
ফুটবল আন্ডার কভার হল আয়াত নাজাফি এবং ডেভিড আসমান পরিচালিত একটি প্রামণ্য তথ্যচিত্র যা ইরানের আন্তর্জাতিক মহিলা ফুটবল (সকার) দল এবং বার্লিনের একটি অপেশাদার মহিলা ফুটবল দল “বিএসভি এএল-ডেরসিমস্পোরের” মধ্যে ফুটবল খেলা নিয়ে তৈরী। বার্লিন দলের সদস্য মারলিন আসমান ইরানের আয়াত নামের এক ইরানি বন্ধুর মাধ্যমে “ইরানি মহিলা জাতীয় দলের” সাথে সম্পর্ক হয়। এই সম্পর্ক থেকে, আয়াত এবং মারলিন দুই দলের মধ্যে একটি ফুটবল ম্যাচ আয়োজনের কঠিন কাজটি গ্রহণ করে। ইরানি সরকার ও সমাজের কঠোর নিয়মের কারণে ইরানি মহিলা দল এর আগে কখনো অন্য দলের বিপক্ষে খেলা খেলেনি। মার্লিন তার দলকে তার সাথে ইরান ভ্রমণে রাজি করান যাতে ইরানের এ রক্ষণশীল রেওয়াজটি পরিবর্তন হয়।
মারলিন ইরানের তেহরান ভ্রমণ করেন যাতে আয়াত এবং ইরানি দলের আরেক মহিলা সদস্যের সাথে বিষয়গুলি বাস্তবায়ন করতে সাহায্য করা যায়। তারা এ পথে নানা চ্যালেঞ্জের সম্মুখীন হয়। এই চ্যালেঞ্জগুলির মধ্যে রয়েছে স্পন্সর খুঁজে না পাওয়া, ভিসা না পাওয়া, মহিলাদের জন্য ইরানি ড্রেস কোড মেনে চলার জন্য মহিলা ক্রীড়াবিদদের পরার জন্য লম্বা হাতের জার্সি এবং প্যান্ট খুঁজে পেতে অসুবিধা, দূতাবাসগুলির মধ্যে সহযোগিতার সমস্যা, ম্যাচের বিজ্ঞাপন দিতে ইচ্ছার অভাব ইত্যাদি। বার্লিন থেকে আসা দলটি ইরানকে খেলাটি খেলতে সক্ষম করেছিল। সরকারের আইন তাদেরকে শর্ত দেয়, অংশগ্রহণকারী সকল নারীকে ইরানের নিয়ম মেনে চলতে হবে ও খেলার সময় দেহ আচ্ছাদিত থাকতে হবে। রাজনৈতিক চ্যালেঞ্জ, সাংস্কৃতিক পার্থক্য ও অন্যান্য সংগ্রাম সত্ত্বেও, ফুটবলের প্রতি ভালোবাসা এই দুই দলকে একত্রিত করে ইরানের ইতিহাসে একটি ঐতিহাসিক ঘটনা তৈরি করার পাশাপাশি তাদের সমাজের মধ্যে প্রচলিত রক্ষণশীল নিষেধাজ্ঞা ভাঙে।
কোম্পানির ক্রেডিট
আয়োজক কোম্পানি ছিল: ফ্লাইং মুন ফিল্মপ্রডাকশন, আসমান ফিল্মপ্রডাকশন, রুন্ডফঙ্ক বার্লিন-ব্র্যান্ডেনবার্গ
(আরবিবি) অন্যান্য কোম্পানি ছিল: মিডিয়ানবোর্ড বার্লিন-ব্র্যান্ডেনবার্গ (তহবিল), স্যান্ডার ৪ (অন-লাইন এডিটিং সুবিধা), স্টুডিও ১১৪১ (সাউন্ড পোস্ট প্রোডাকশন)
গান
রাত  পার্ট  ১ (নিকো শ্যাবেল লিখেছেন, রেডিও সিটিজেন দ্বারা সঞ্চালিত, ইউবিকুইটি রেকর্ডের সৌজন্যে)
রাত পার্ট  ২ (নিকো শ্যাবেল লিখেছেন, রেডিও সিটিজেন দ্বারা সঞ্চালিত, ইউবিকিটি রেকর্ডের সৌজন্যে)
মন্ডলিচ (নিকো শ্যাবেল লিখেছেন, রেডিও সিটিজেন দ্বারা সঞ্চালিত, ইউবিকিটি রেকর্ডস এর সৌজন্যে)
বালিনে (পিআর ক্যান্টেট / ক্রান্স ডি লুটিন লিখেছেন, পিআর ক্যান্টেট দ্বারা সম্পাদিত, ইএমআই মিউজিক পাবলিশিং জার্মানির সৌজন্যে)
ফিফা সংগীত (ল্যাম্বার্ট / লুই দ্বারা লিখিত, কোবাল্ট মিউজিকের সৌজন্যে)
আফসুঙ্গার (আরিয়ান ব্যান্ডের লেখা এবং সম্পাদিত, তারানে শার্গী কোম্পানির সৌজন্যে )
স্ট্রেসেন ভন তেহরান (নরিমন হোদাজাতি এবং মোহাম্মাদ্রেজা মুর্তজাভি দ্বারা রচিত এবং সম্পাদিত)
নিলু (নরিমন হোদাজাতি এবং মোহাম্মাদ্রেজা মুর্তজাভি দ্বারা লিখিত এবং সম্পাদিত)
গরিবেহ (হাসান শামাইজাদে লিখেছেন, পারফর্ম করেছেন সাইমিন সামাওয়াতি, নিকো শ্যাবেল, জুলিয়ান ওয়াইবলিংগার, মরিটজ একার, ক্লাউস জেনেক)
মেমারি রেলওয়ে স্টেশন
মেমারী রেলওয়ে স্টেশন পূর্ব রেলওয়ে অঞ্চলের হাওড়া রেল বিভাগের হাওড়া-বর্ধমান প্রধান রেলপথের একটি রেলওয়ে স্টেশন। এটি ভারতের পশ্চিমবঙ্গ রাজ্যের পূর্ব বর্ধমান জেলার মেমারী স্টেশন রোডে অবস্থিত।
অবস্থান
মেমারী রেলওয়ে স্টেশন পূর্ব বর্ধমান জেলার মেমারী স্টেশন রোডে অবস্থিত। এই স্টেশন থেকে পরবর্তী স্টেশন হল - নিমো রেলওয়ে স্টেশন এবং পূর্ববর্তী স্টেশন হল - বাগিলা রেলওয়ে স্টেশন।
ইতিহাস
ইস্ট ইন্ডিয়ান রেলওয়ে কোম্পানি ১৮৫১ সালে হাওড়া থেকে রাজমহল এবং মিরজাপুরের মধ্য দিয়ে দিল্লির সাথে প্রস্তাবিত সংযোগের জন্য একটি লাইন নির্মাণ শুরু করে।
পূর্ব ভারতের প্রথম যাত্রী ট্রেনটি ১৮৫৪ সালের ১৫ আগস্ট হাওড়া থেকে হুগলী পর্যন্ত দৌড়ে ছিল। রেলপথটি ১৮৫৫ সালে রানিগঞ্জ পর্যন্ত প্রসারিত হয়।
রেলপথ
মেমারী রেলওয়ে স্টেশনটি হাওড়া জেলা, হুগলী জেলা ও পূর্ব বর্ধমান জেলার মধ্যে বিস্তৃত হাওড়া - বর্ধমান প্রধান রেলপথের মধ্যে অবস্থিত। এই রেলপথে হাওড়া থেকে  বেলুড় পর্যন্ত ৫ টি, বেলুড় থেকে শ্রীরামপুর  পর্যন্ত ৩ টি, শ্রীরামপুর  থেকে শেওরাফুলি জংশন পর্যন্ত ৪ টি, শেওরাফুলি জংশন থেকে ব্যাণ্ডেল জংশন পর্যন্ত ৩ টি,  ব্যাণ্ডেল জংশন থেকে তুলাণ্ডু পর্যন্ত ২ টি, তুলাণ্ডু থেকে শক্তিগড়ের মধ্যে ৩ টি ট্র্যাক এবং শক্তিগড় থেকে বর্ধমান জংশন পর্যন্ত ৪ টি ট্র্যাক রয়েছে।
হাওড়া - বর্ধমান প্রধান রেলপথের অন্তর্গত এই স্টেশনের ট্র্যাকটি এ-শ্রেনির ট্র্যাক হিসাবে শ্রেণীবদ্ধ করা হয়েছে, যা ট্রেনের রেলপথ হিসাবে চিহ্নিত, তবে মহানগর এলাকার শহরতলি রেল পরিষেবার জন্যও ব্যবহৃত হয়।
পরিকাঠামো
স্টেশনটির পরিকাঠামো ভূমিগত। এই স্টেশনে ৫ টি প্ল্যাটফর্ম রয়েছে। মেমারী রেলওয়ে স্টেশনে ৬ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।
মেমারী রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।
বৈদ্যুতীকরণ
মেমারী রেলওয়ে স্টেশনের রেলপথে বৈদ্যুতীক ট্রেন চলাচল করে। ১৯৫৮ সালে এই রেলপথে বৈদ্যুতীকরণের কাজ সম্পূর্ণ হয়েছিল।
রেল পরিষেবা
এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা হাওড়া, শিয়ালদা এবং বর্ধমান ও দুর্গাপুরগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি রেল যাত্রীদের পরিষেবা প্রদান করে থাকে।
প্রশাসন ও নিরাপত্তার ব্যবস্থা
মেমারী রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।
সাপ্তাহিক বিচিত্রা
বিভিন্ন সময়ের সম্পাদক
১৯৭২ সালের ১৮ মে সাপ্তাহিক বিচিত্রার ১ম বর্ষ, প্রথম সংখ্যার আত্মপ্রকাশ ঘটে। প্রথমে এটির সম্পাদক ছিলেন ফজল শাহাবুদ্দীন। সহকারী সম্পাদক ছিলেন শাহাদাত চৌধুরী। শিল্প সম্পাদক ছিলেন কালাম মাহমুদ। সম্পাদকমণ্ডলীর সভাপতি ছিলেন হাসান হাফিজুর রহমান। সম্পাদকীয় সহকারী ছিলেন আহরার আহমেদ এবং শাহরিয়ার কবির। এর পরে নুরুল ইসলাম পাটোয়ারী সাপ্তাহিক বিচিত্রার সম্পাদকের দায়িত্ব পালন করেন। শাহাদত চৌধুরী এই পত্রিকার সম্পাদকের দায়িত্বভার গ্রহণ করেন অনেক পরে। শামসুর রাহমান ১৯৭৭ থেকে ১৯৮৭ পর্যন্ত দীর্ঘ দশ বছর এই পত্রিকার সম্পাদক ছিলেন। শুরু থেকেই এই পত্রিকাটি পাঠকের মন জয় করে নেয়, এর অনুসন্ধানী প্রতিবেদনগুলোর মধ্য দিয়ে।
জনপ্রিয়তা
তৎকালীন সময়ে সাপ্তাহিক বিচিত্রার প্রচারসংখ্যা সর্বাধিকপর্যায়ে পৌঁছেছিল। এটির প্রচারসংখ্যা প্রায় ৭০ হাজারে পৌঁছে। বিচিত্রা ও সচিত্র সন্ধানী বাংলাদেশে সর্বপ্রথম প্রতি বছর ঈদ সংখ্যায় উপন্যাস প্রকাশ আরম্ভ করে। ঈদ সংখ্যায় ছয়-সাতটি উপন্যাস প্রকাশিত হতো। স্বল্পমূল্যে প্রকাশিত উপন্যাস পড়ার এই সুযোগ জনপ্রিয়তা পায়। তরুণ হুমায়ূন আহমেদের ‘নন্দিত নরেক’ উপন্যাস সাপ্তাহিক বিচিত্রার ঈদ সংখ্যায় প্রথম প্রকাশিত হয়েছিল। সৈয়দ শামসুল হক, হুমায়ূন আহমেদ, ইমদাদুল হক মিলন, রাহাত খান, রিজিয়া রহমান, মঈনুল আহসান সাবের, সেলিনা হোসেনের মতো ঔপন্যাসিকদের উপন্যাস পড়ার সুযোগ পেত পাঠকরা। শাহেদ আলীর ‘শা’নজর’, সৈয়দ শামসুল হকের ‘নিষিদ্ধ লোবান’, রিজিয়া রহমানের ‘রক্তের অক্ষর’ উপন্যাস বিচিত্রা প্রকাশের পর সাড়া জাগিয়েছিল। রাজশাহীর বিশ্ববিদ্যালয়ের চাঞ্চল্যকর নীহার বানু হত্যাকাণ্ড সংক্রান্ত সংখ্যাটি ৭৫ হাজার কপি ছাপা হয়েছিল। শিল্পী রফিকুন নবীর ‘টোকাই’ কার্টুন ছিল বিচিত্রার অন্যতম আকর্ষণ। প্রতিবছর ৩১ ডিসেম্বর রাতে শাহদত চৌধুরীর হাটখোলাস্থ পৈতৃক বাসভবনে এক পার্টির আয়োজন করা হতো। সাপ্তাহিক বিচিত্রা ও আনন্দ বিচিত্রা ছাড়াও দেশের সেরা বুদ্ধিজীবী, লেখক, কবি, সাংবাদিক, সাহিত্যিক, অভিনেতা, অভিনেত্রী, রাজনীতিবিদ এবং বিদেশী কূটনীতিকদের বিপুল সম্মিলন ঘটত। এটা বিচিত্রা পত্রিকার সফল জনসংযোগ ‘কর্মসূচি’ হিসেবে বিবেচিত হতো। বিচিত্রা ও আনন্দ বিচিত্রার সাংবাদিক ও সম্পাদকীয় বিভাগে যারা ছিলেন তারা হলেন- শাহরিয়ার কবির, মাহফুজউল্লাহ, মঈনুল আহসান সাবের, সাজ্জাদ কাদির, চন্দন সরকার, কাজী জাওয়াদ, আবদুল হাই শিকদার, আসিফ নজরুল, সেলিম ওমরাও খান, আশরাফ কায়সার, মাহমুদ শফিক, চিন্ময় মুৎসুদ্দী, শামীম আজাদ, অরুণ চৌধুরী, মাহমুদা চৌধুরী, আকবর হায়দার কিরণ, কবিতা হায়দার, মিনার মাহমুদ, ইরাজ আহমেদ, শিল্পী মাসুক হেলাল, ফটোগ্রাফার শামসুল ইসলাম আলমাজী, রফিকুর রহমান রেকু প্রমুখ।
বিভিন্ন প্রতিবেদন
সম্পাদক শাহাদাত চৌধুরীর উদ্যোগে বিচিত্রার বিভিন্ন অভিনব প্রতিবেদন জনপ্রিয়তা লাভ করে। বিচিত্রা প্রতি সংখ্যায় একটি করে প্রচ্ছদ প্রতিবেদন প্রকাশ করতো। ১৯৭২ সালের ১৮ মে প্রকাশিত প্রথম সংখ্যার প্রচ্ছদ প্রতিবেদন ছিল ‘শেখ মুজিব নতুন সংগ্রাম’। ১৯৭৮ সালে অ্যাবর্শনের পক্ষে প্রচ্ছদ করে বিচিত্রা। সময়ের চেয়ে এগিয়ে থেকে বিচিত্রা নারীর ছবি দিয়ে প্রচ্ছদ করে ‘বিয়ে একটি সনাতন প্রথা’। স্বাধীনতার পর প্রথম গণপিটুনিতে নিহত যুবককে নিয়ে বিচিত্রা প্রচ্ছদ করে। বিমানবালা, ছেলেদের চোখে মেয়েরা, মেয়েদের চোখে ছেলেরা, বেদের জীবন, শিশু পাচার, বেলী ফুলের বিয়ে, হাসি নিয়েও প্রচ্ছদ করেছে বিচিত্রা। ১৯৭৩ সালে বিচিত্রার বছরের আলোচিত চরিত্র ছিল ‘আততায়ী’। ১৯৭৪ সালের আলোচিত চরিত্র ছিল ‘স্মাগলার’। সজীব সচল বাংলাদেশের স্থির প্রতিকৃতি শিরোনামে ‘বর্ষপঞ্জী’ প্রকাশ করেছে প্রতি বছর। চিঠিপত্র, ব্যক্তিগত বিজ্ঞাপনও ছিল বিচিত্রার আলোচিত বিষয়। বিচিত্রা দেশে প্রথম আরম্ভ করে ঈদ ফ্যাশন প্রতিযোগিতা। নির্বাচিত পোশাক মডেলদের পরিয়ে, ছবি তুলে অ্যালবাম প্রকাশ করতে শুরু করে বিচিত্রা। সামাজিক অচলায়তন ভেঙে নারীদের সামনে নিয়ে আসার উদ্যোগ নিয়ে বিচিত্রা ফটো সুন্দরী প্রতিযোগিতার আয়োজন করে। ১৯৭৪ সালে ডা. জাফরুল্লাহ চৌধুরী ও গণস্বাস্থ্য কেন্দ্রকে নিয়ে বিচিত্রার প্রচ্ছদ করে ‘একটি স্বপ্ন একটি প্রকল্প’ শিরোনামে। ‘মাটি ও মানুষ’ খ্যাত তখনকার তরুণ শাইখ সিরাজকে নিয়ে প্রচ্ছদ করে বিচিত্রা। ড. মুহাম্মদ ইউনূস, স্যার ফজলে হাসান আবেদের সুখ্যাতি দেশে-বিদেশে ছড়িয়ে পড়ার আগেই তাদেরকে বিচিত্রার প্রচ্ছদে দেখা যায়। বিচিত্রার সাংবাদিকরাই প্রথম সরেজমিন ঘুরে ঘুরে যুদ্ধাপরাধীদের তথ্য সংগ্রহ করে। যুদ্ধাপরাধীদের বিচারের সময় গুরুত্বপূর্ণ তথ্য-আলামত হিসেবে যা কাজে লাগে। সাতজন বীরশ্রেষ্ঠ’র তথ্য ও ছবি সংগ্রহ, শিল্পী সমন্বয়ে অঙ্কন ও প্রকাশ করে বিচিত্রা। বিচিত্রার খুব সমৃদ্ধ একটি লাইব্রেরি ছিল। এনসাইক্লোপিডিয়া থেকে শুরু করে পৃথিবীর বহু গুরুত্বপূর্ণ বই ছিল বিচিত্রার সংগ্রহে। মুক্তিযোদ্ধাদের বীরত্বের ঘটনা প্রায় প্রতি সপ্তাহে প্রকাশিত হয়েছে। মুক্তিযুদ্ধের আদর্শ সামনে রেখে যুদ্ধের স্মৃতিচারণা উঠে এসেছে যোদ্ধাদের কলমে ও সাক্ষাৎকারে। যুদ্ধাপরাধীদের শনাক্ত করে প্রতিবেদন প্রকাশ করা হয়েছে। ‘গোলাম আযম ও জামাতের রাজনীতি’ শীর্ষক প্রচ্ছদ কাহিনী এবং এতে প্রকাশিত গোলাম আযমের সাক্ষাৎকারের বক্তব্য ‘একাত্তরে আমরা ভুল করিনি’ সারা দেশে প্রতিবাদের ঝড় তুলেছে এবং রাজনীতিতেও নতুন মেরুকরণ তৈরি করেছে। দুর্নীতি, চোরাচালান, শিশু পাচার, নারী অধিকার ইত্যাদি বিষয়ে বিচিত্রার একের পর এক প্রচ্ছদ কাহিনী সমাজের ভিত্তিমূলে নাড়া দিয়েছে।
প্রথম এবং শেষ সংখ্যা
বিচিত্রার প্রথম সংখ্যা প্রকাশিত হয় ১৯৭২ সালের ১৮ মে এবং শেষ সংখ্যা প্রকাশিত হয় ১৯৯৭ সালের ৩১ অক্টোবর।
অবলুপ্তির কারণ
১৯৯৬ সালের জাতীয় নির্বাচনে আওয়ামী লীগের নির্বাচনী ইশতেহারে ছিল সরকারের মালিকানাধীন কোনো পত্রিকা রাখা হবে না। ক্ষমতায় আসার পর নির্বাচনী ইশতেহার অনুসারে ১৯৯৭ সালে দৈনিক বাংলা-টাইমস ট্রাস্ট বিলুপ্ত করে বিচিত্রাসহ রাষ্ট্রীয় মালিকানাধীন তিন পত্রিকা ও সাময়িকীর প্রকাশনা বন্ধ করে দেয় আওয়ামী লীগ সরকার।
ডিজিটাল আর্কাইভিং
আশি ও নব্বই দশকের বাংলাদেশের ইতিহাস, রাজনীতি ও সামাজিক প্রেক্ষাপট অনুধাবনে সাপ্তাহিক বিচিত্রা পাঠের গুরুত্ব বিবেচনায় নাগরিক উদ্যোগে মুক্তিযুদ্ধ ই-আর্কাইভ সাপ্তাহিক বিচিত্রা'র সংখ্যাগুলো সংগ্রহ ও ডিজিটাইজ করেছে।
জটায়ু (রামায়ণ)
হিন্দু ধর্মের চর্চিত অন্যতম মহাকাব্য রামায়ণ অনুসারে জটায়ু (সংস্কৃত ভাষার দেবনাগরী লিপিতে : जटायुः) ছিলো একটি দৈবপক্ষী এবং সূর্যদেবের অশ্বচালক অরুণের কনিষ্ঠ পুত্র৷ তার জ্যেষ্ঠভ্রাতা সম্পাতি ছিলেন একজন অর্ধদেহী দেবতা এবং রামের পিতা দশরথের পরমমিত্র৷
জটায়ুর ইতিহাস
হিন্দু মহাকাব্য রামায়ণ অনুসারে রাবণ যখন সীতাকে হরণ করে নিজ রাজ্যে নিয়ে যেতে চান, সেই দৃশ্য দেখে জটায়ু তাকে রাবণের হাত থেকে বাঁচানোর চেষ্টা করেন৷ জটায়ু রাবণের বিপক্ষে যথেষ্ট বীরত্বের সাথে যুদ্ধ করেন কিন্তু বার্ধক্যের কারণে রাবণ অতি চতুরতার সাথে জটায়ুর বিপক্ষে জয় লাভ করেন৷
রাম ও লক্ষ্মণ; সুগ্রীবের বানরসেনা সহ সীতাদেবীর খোঁজে ঘুরতে ঘুরতে জটায়ুর সাক্ষাৎ পান৷ তিনি তাদেরকে জটায়ু-রাবণ যুদ্ধের বিষয়ে জানান এবং এও জানান যে রাবণ সীতাসহ দক্ষিণ দিকের সমুদ্রের নিকট অগ্রসর হয়েছে৷
জটায়ু এবং তার অগ্রজ সম্পাতি যুবাকালে সবচেয়ে উঁচুতে উড়াল দেওয়ার প্রতিযোগিতা করতেন৷ একটি বর্ণিত ঘটনা অনুসারে কোনো এক সময়ে জটায়ু উচ্চতর উড়াল দিলে সূর্যতেজে তার অবস্থা শোচনীয় হয়ে পড়ে৷ সম্পাতি ঐসময়ে নিজের ডানা প্রসারিত করে সূর্যের তেজ আটকে জটায়ুকে বাঁচান৷ এই ঘটনার ফলে সম্পাতি নিজে এতটাই জখম হন যে সে তার ডানাদুটিই হারান৷ এর ফলে সম্পাতি তার পরবর্তী জীবনে পক্ষহীন পক্ষীর জীবন অতিবাহিত করেন৷
রাবণের সাথে রক্তক্ষয়ী যুদ্ধের পরে জটায়ু মূর্চ্ছিত হয়ে মাটি পড়ে থাকা অবস্থায় তিনি রামের সাক্ষাৎ পান৷ সমস্ত ঘটনা শুনে রাম তাকে তার মোক্ষ লাভের কথা বলেন৷ জটায়ু সীতার বিরহে বিব্রত রামকে সান্ত্বনা দিয়ে আশ্বস্ত করেন যে সীতার কোনো ক্ষতি হবে না এবং শীঘ্রই তারা তাকে খুঁজে পাবেন৷ তার মুখে সীতার কুশল সংবাদ ও আশ্বস্তবাণী শুনে রাম জটায়ুকে আলিঙ্গন করেন৷ জটায়ুর কথায় তৃপ্ত হয়ে তাকে আশীর্বাদ করেন৷ রাম জটায়ুর মৃৃত্যুতে সীতার বিরহের থেকেও অধিক মর্মাহত হন৷ রাম জটায়ুকে নিজের পিতার সমান ও পিতৃৃতুল্য মনে করে তার অন্ত্যেষ্টি ও প্রয়োজনীয় শ্রাদ্ধশান্তি নিষ্ঠাসহ সম্পন্ন করেন৷ ভগবান বিষ্ণুর রাম অবতার তার সমস্ত জীবন এক সাধারণ মানুষের মতো দুঃখ কষ্ঠ সুখ বিলাস ইত্যাদির আস্বাদ নিলেও এই ক্ষেত্রে তিনি অলৌকিকতার প্রকাশ ঘটান৷ নিজের তীর ভূমিতে নির্দেশিত করে তিনি সপ্তনদীর জল একত্রিত করে সঙ্কল্প করার পরিকল্পনা করেন৷ ছয় নদীর জল তার আদেশ মেনে ঐ স্থানে উপস্থিত হলেও একটি নদী তার আদেশ অবজ্ঞা করেন৷ ফলে বিষ্ণুর অবতার হওয়ার দরুন রাম গয়াধামকে উক্তস্থানে উপবিষ্ট হওয়ার জন্য একপ্রকার বাধ্য করেন৷
জটায়ু সম্বন্ধিত স্থান
জনশ্রুতি অনুযায়ী, এটা বিশ্বাস করা হয় যে রাবণ জটায়ুর পক্ষচ্ছেদ ঘটালে সে বর্তমান ভারতের কেরালা রাজ্যের জটায়ুমঙ্গলম নামক স্থানে একটি পাথরের ওপর এসে পতিত হলে স্থানটির এরূপ নাম হয়৷ যদিও স্থানীয় উচ্চারণে এটি "চডয়মঙ্গলম" নামে পরিচিত৷ এই গ্রামের যে স্থানে শিলার ওপর জটায়ু শেষ নিঃশ্বাস ত্যাগ করেছিলেন সেই স্থানে কিছু বছর আগে অবধিও উন্মুক্ত আকাশে তার চঞ্চুচিহ্ন ও রামের পাদুকাচিহ্ন ছিলো, যা বর্তমানে আবৃত করা হয়েছে৷ আবার অন্ধ্রপ্রদেশ রাজ্যের লেপক্ষী অঞ্চলের সাথেও একই ইতিহাস জড়িত এবং কেরালার রামক্কলমেট্টুতে তার শেষকৃৃত্য সম্পন্ন হয়৷ রাম জটায়ুকে শায়িত অবস্থা থেকে উঠতে বলেন, যা তেলুগু ভাষাতে "লে পক্ষী" (বা ওঠো পক্ষী) উচ্চারিত হয়, এভাবেই এই স্থানটির নাম হয় লেপক্ষী৷